2015. gada 10. februārī Noteikumi Nr. 70

Rīgā (prot. Nr. 7  14. §)

**Grozījumi Ministru kabineta 2005. gada 14. jūnija noteikumos Nr. 413 "Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos"**

### Izdoti saskaņā ar

### Epidemioloģiskās drošības likuma

### 20. panta pirmo daļu un

### 22. panta otro daļu

Izdarīt Ministru kabineta 2005. gada 14. jūnija noteikumos Nr. 413 "Kārtība, kādā veicama personu obligātā medicīniskā un laboratoriskā pārbaude, obligātā un piespiedu izolēšana un ārstēšana infekcijas slimību gadījumos" (Latvijas Vēstnesis, 2005, 96. nr.; 2007, 61. nr.; 2008, 10. nr.; 2009, 145. nr.; 2012, 51. nr.) šādus grozījumus:

1. Svītrot 1. punktā vārdus "vai Slimību profilakses un kontroles centra reģionālās nodaļas epidemiologa (turpmāk – epidemiologs)".

2. Aizstāt 6.3. apakšpunktā vārdu "epidemiologu" ar vārdiem "Slimību profilakses un kontroles centra reģionālās nodaļas epidemiologu (turpmāk – epidemiologs)".

3. Svītrot 8. punktā vārdus "vai epidemiologam".

4. Aizstāt 16. punktā vārdus "ar tiesas lēmumu atzīta par rīcībnespējīgu" ar vārdiem "ar tiesas spriedumu tās rīcībspēja ir ierobežota".

5. Aizstāt 22. punktā vārdu "ftiziatrs" ar vārdu "pneimonologs".

6. Izteikt 23. un 24. punktu šādā redakcijā:

"23. Lai diagnosticētu aktīvu plaušu tuberkulozi, nepieciešama ģimenes ārsta, internista, pneimonologa vai ieslodzījuma vietas ārsta konsultācija un plaušu rentgenogrāfija, ko, pamatojoties uz ģimenes ārsta, internista, pneimonologa vai ieslodzījuma vietas ārsta nosūtījumu, veic šādām personām:

23.1. īslaicīgās aizturēšanas vietās aizturētajām personām bez noteiktas dzīvesvietas;

23.2. patvēruma meklētājiem;

23.3. aizturētajiem ārzemniekiem, kas izmitināti Valsts robežsardzes speciāli šim nolūkam iekārtotās telpās vai izmitināšanas centrā;

23.4. personām ieslodzījuma vietās šādos gadījumos:

23.4.1. uzņemot ieslodzījuma vietā apcietināto vai ar īslaicīgu brīvības atņemšanu notiesāto;

23.4.2. apcietinātajam atkārtoti, ja no apcietinājuma izpildes uzsākšanas ieslodzījuma vietā pagājuši seši mēneši;

23.4.3. pēc apcietinātā konvojēšanas ārpus ieslodzījuma vietas, ja pēc pēdējās plaušu rentgenogrāfijas pagājuši vairāk kā seši mēneši, izņemot gadījumus, kad apcietināto konvojē ārstniecības iestādē ārpus ieslodzījuma vietas;

23.4.4. ieslodzītajiem vienu reizi gadā.

24. Ja konstatēti tuberkulozei raksturīgie simptomi, veic krēpu izmeklējumus:

24.1. šo noteikumu 23.1., 23.2. un 23.3. apakšpunktā minētajām personām – pamatojoties uz ģimenes ārsta, internista vai pneimonologa nosūtījumu;

24.2. šo noteikumu 23.4. apakšpunktā minētajām personām – pamatojoties uz ieslodzījuma vietas ārsta nosūtījumu."

7. Papildināt 3. pielikumu ar 4. punktu šādā redakcijā:

**"4. Valsts sabiedrība ar ierobežotu atbildību "Strenču psihoneiroloģiskā slimnīca"."**

Ministru prezidente Laimdota Straujuma

Veselības ministrs Guntis Belēvičs